萬有引力

係四種基本力之一，又叫引力，指令帶質量或者帶能量嘅一孖嘢互相趨近嘅力，無論細嘢似花草定係大嘢似行星、恆星、星系啲天體，甚至光都會受引力影響。衹不過萬有引力係基本力裏頭最弱嘅，所以平閒時生活除開考慮啲嘢同地球、月球同埋太陽之間個引力之外會比較少涉及到。但涉及啲宇宙天體嗰陣時，好多時都要考慮埋引力影響。憑引力，太陽𧘌住各個星體構成太陽系，太陽系本身又同銀河𧘌埋圍住個銀河中心轉，銀河又同其他星系組成本星系羣與及其他仲要大嘅結構。萬有引力，無遠弗屆，亦即力去到無窮遠。之不過，愈遠愈弱，愈遠就弱得愈快。

最早總結出萬有引力規律嘅係牛頓。佢喺佢本《自然哲學嘅數學原理》入邊表述唨個萬有引力定律，講：

公式表示係：

牛頓個定律喺一般情況同現實衲得好啱。但個定律入邊假設引力係無中介又即時嘅，同埋應付近距離引力作用陣時會有誤差。

一九一五年，愛因斯坦發表咗廣義相對論，如此更準確咁描寫引力。引力唔用力講，而用引力場同埋時空曲率來講。引力係質量不均，時空曲率帶來嘅結果。引力去到極致嘅嘢就係黑洞。黑洞嘅時空曲率之大，令到所有嘢、甚至連光都走唔出黑洞事件視界。

力學